Autenbach

Da Autenbach is da knopp via Kilometa longe rechte Quejboch vo da Aschaff im Landkroas Aschaffenburg im bayerischn Spessart. 
Monche bezeichna 'n Autenbach ned ois oan Quejboch vo da Aschaff, sondan nua ois oan Nemboch.

 Geografie 

 Valauf 

mini|links|Da Autenborn zwischn Waldaschaff und Rothenbuch
Da Autenbach entspringt im Autenborn, oana greßan Quej an da Stroß zwischn Waldaschaff und Rothenbuch, am Fuaß vom Beagrückn von da Eselshöhe, im Waldaschaffer Forst. De Quej befindt se aufm gleichnomign Zejtplotz Autenborn. Weita untn im Toi passieat da Autenbach oan Triftdomm. Danoch speist a oanige Weiher, de zua Fischzucht vo da Spessartforelle onglegt worn san. In Waldaschaff fliaßt ihm da Mittelbach zua und da Autenbach vaeinigt se mid da Kleinaschaff zua Aschaff.

 Zuafliss 

 Mittelbach (Uraufnahme 1808–1864) (links)

 Hoiztrift 

miniatur|links|Da Triftdomm am Autenbach
Da Autenbach is Ofong vom 18. Joarhundad zum Triftbetrieb gnutzt worn. Untam Begriff Hoiztrift vasteht ma des Flößn oda Transportiean vo kuazn Brennhoizstickn mid Huif vom Wossa vo de Bäch und Fliss. Da Triftmoasta hod geng End vom Winta des Wossa im Triftweiher ongstaut. Donn san de Hoizsticke, wejche voa oim fia de Vasoagung vo Aschaffenburg benetigt worn san, in den Autenbach gworfn und da Obloss am Domm geöffnet worn. Da Flößa hod dafia sorgn miassn, doss de Hoizscheite zigig zum Hoizhof am Untalauf vo da Aschaff gschwumma san. Ois oana vo de wenign Zeignisse vo diesa Tradition bsteht heit no da Triftdomm am Autenbach obahoib vo Waldaschaff. Diesa is 2011 sanieat worn. De beochtliche Staumaua aus behauane Sondstoaquadan steht unta Denkmoischutz.

 Im Netz 

 Der Autenbach und sein Einzugsgebiet auf dem BayernAtlas

 Beleg 

Kategorie:Fluss im Spessart
Kategorie:Gewässer im Rhein-Main-Gebiet
Kategorie:Gewässer im Landkreis Aschaffenburg